Dunaj, 23. septembra 1812
<p>Vaša milost!
</p><p>Zakaj lahko odgovorim na Vaše prestrašeno pismo šele <u>dva dni</u> po njegovem prejemu! Ne samo, da se doslej nobena od navedenih <u>govoric</u> ni potrdila, ampak sem zadevnega Golda predvčerajšnjim celo videl lepo obritega, zelo <u>živahnega</u> in <u>zadovoljnega</u> na sadnem trgu, kjer si je ogledoval ljubke obraze. Nepopisno mi je žal, če sem s prenagljeno prizadevnostjo Vašo milost prestrašil. Toda mislim, da <u>sem pristavil, da se zopet polega,</u> želim pa samo, da Vaša milost milostljivi gospe nečakinji svetuje nekoliko več previdnosti v odnosu do služinčadi. Kakor se bom trudil, da bom Vašo milost kot <i>cidevant secrétaire</i> še naprej o vsem obveščal prvi, tako se bom v prihodnje pazil, da ne bom nasedal <u>nepreverjenim</u> govoricam brez verodostojnih porokov, kakor je morda tajnik grofice Poly.
</p><p>Manjši račun, ki sem ga nameraval zaključiti <u>s pošiljko stožčastih </u> stekel (ki so jih obljubili za Mihaelovo), znaša po prilogi <i>(besedilo uničeno)</i> florintov. Pri Goldu sem ga nameraval vknjižiti pod razno, saj si lahko povrne pri Smitmerju. Schnurrerjevo <i>Truberiano</i> bom mogoče <u>lahko</u> kupil sam – tako bi zaklad vsaj prišel v kranjske roke. V vsakem primeru pa mora na Dunaj.
</p><p>Knobloch piše, da se ni <u>doslej</u> pojavila še nobena recenzija, da pa bo odslej na to <u>dvakrat</u> bolj pozoren. Po novem letu namerava Heubner ustanoviti novo recenzijsko ustanovo, katere ponudba bo zajemala tudi <u>vse</u> revije. Potem tudi <u>meni</u> ne bo nič ušlo; <u>brž ko</u> bom sam ali od Knoblocha kaj izvedel, vam pri priči sporočim.
</p>
Direktorju Schreibersu bom sporočil v nedeljo, očetu Tammerburgu pa brž ko bo prišel. Ko bi vsaj že imel stanovanje, kakršno se spodobi, <u>potem</u> bi se takoj skušal vpeljati pri Tammerburgu itd. Tako pa ne morem
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-09-23
<a rel="nofollow" class="external free" href="http://nl.ijs.si/e-zrc/zois/html/MP46.html">http://nl.ijs.si/e-zrc/zois/html/MP46.html</a>